میرزا علی، مقدماتی قورتاراندان سونرا مقدس نجف شهرینه یوللاندی و ایللر بویو ضیاء الدین عراقی، میرزای نایینی، سید ابوتراب خوانساری و سیدعلی آقا قاضی کیمی شخصیتلرین محضریندن استفاده ائله‌دی. او، بو مدتده اخلاق، فقه، اصول، كلام، رجال، عرفان، حكمت و فلسفه ساحه‌لرینده حد کمالا چاتدی و نجف بؤیوک مجتهدلرین الیندن اجتهاد اجازه‌سی آلدی. او 31 یاشیندا اولاندا جدّی آیت‏اللَّه محمدحسن علیاری‌نین ایسته‌گی ایله تبریزه قاییتدی و 65 ایل بویوندا تدریس، تحقیق، تألیف و تربیته مشغول اولدو.